Die Acorn Agri and Food aandeleverhandeling platform is nie gereguleerd soos ŉ gelisensieerde beurs in terme van die Finansiële Markte Wet, 19 van 2012 nie. Ten spyte van die feit dat die platform nie ‘n gereguleerde beurs is nie, verseker Acorn Agri and Food die integriteit van die stelsel, transaksies en rekordhouding deur goeie korporatiewe bestuur waaronder die jaarlikse oudit daarvan deur die interne ouditeure.
Enige klagtes oor die verhandeling van Acorn Agri and Food aandele kan gerig word aan die Groep Maatskappy Sekretaris, Annmarie Steyn by epos: annmarie@acorn.co.za of telefoon: 028 214 3824 of Andre Uys, die Hoofuitvoerende Beampte van Acorn Agri and Food Limited by epos: andre@acorn.co.za.
Aangesien aandele transaksies direk en onderling tussen gewillige kopers en verkopers onderhandel word, vind Acorn Agri and Food aandeletransaksies oor-die-toonbank plaas. Acorn Agri and Food sal, deur middel van die Aandele Administrasie Kantoor, aandeelhouers behulpsaam wees om gewillige kopers en verkopers te identifiseer en die partye voorsien van die nodige dokumentasie om die transaksie te fasiliteer en die aandeleregister opdateer na die afhandeling van aandele transaksies.
Nuwe aandeelhouers en makelaars moet by die Aandele Administrasie Kantoor registreer alvorens Acorn Agri and Food aandele gekoop kan word. Die volgende dokumentasie moet aan die Aandele Administrasie Kantoor voorsien word:
Aandele Administrasie ooreenkoms
Dividend terughou belasting vorm (vir maatskappye en beslote korporasies)
Aanstelling van ŉ verteenwoordiger (vir maatskappye, beslote korporasies en trusts)
Kopers en verkopers van Acorn Agri and Food aandele kan die Aandele Administrasie Kantoor kontak om die aantal aandele wat die partye wil koop en verkoop en relevante pryse op die webblad te publiseer. Sodra ŉ potensiële transaksie geïdentifiseer is, gebaseer op tyd en prys prioriteit, sal die Aandele Administrasie Kantoor die partye behulpsaam wees om die transaksie direk en onderling te onderhandel. Die Aandele Administrasie Kantoor sal ook die partye van ŉ standaard koopkontrak en ŉ kontrak nota, waarop die kapitale bedrag, fooie betaalbaar en die Sekuriteit Oordragbelasting (betaalbaar deur die koper) aangedui word, voorsien. Tensy die betrokke aandele aan Overberg Agri gesedeer is, word die koopprys direk deur die koper aan die verkoper betaal.
Kopers en verkopers kan ook aandele verkooptransaksies onderhandel sonder om die Aandele Administrasie Kantoor te nader.
Mits beide partye behoorlik geregistreer is, sal die Aandele Administrasie Kantoor slegs die aandele op die aandeelregister oordra van die verkoper aan die koper indien die volgende voorsien is:
Aandele verkoop ooreenkoms, onderteken deur beide partye.
Aandele oordrag vorm onderteken deur die verkoper
Die koper en die verkoper, soos aangedui op die kontrak nota, die administrasie fooi van 0.5% van die waarde van die transaksie of 'n minimum fooi van R150.00 betaal het.
Die koper die nodige Sekuriteite oordragbelasting betaal het ooreenkomstig die kontrak nota.
Dat die koper die koop bedrag betaal het aan:
Overberg Agri (indien die aandele aan Overberg Agri gesedeer is) of
Kommunikasie met die Aandele Administrasie Kantoor kan deur enige van die volgende kanale plaasvind:
Faks: 028-212 1109
Telefoon: 028 214 3800
Pos: Posbus 50, Caledon, 7230
Tensy die partye ŉ korter periode gespesifiseer het, sal alle aanbiedinge om aandele te koop en verkoop outomaties na 90 dae gekanselleer word.
Die gedeeltelike koop of verkoop van aandele sal op die webblad getoon word totdat die oorblywende aandele gekoop of verkoop word of totdat die periode verval of dit skriftelik gekanselleer word.
Aandeelhouers moet kennis neem van omsigtigheidsverklarings wat van tyd tot tyd deur Acorn Agri and Food uitgereik word en op die webblad gepubliseer word.
Enige van die volgende persone kan gekontak word in verband met navrae oor die verhandeling van Acorn Agri and Food aandele: Amanda Potgieter, Annmarie Steyn of Tanya Pretorius by telefoon nommer 028 214 3800.